open-index/open-wikipedia-markdown huggingface dataset:
פוליסי

**פוליסי בע"מ** היא חברת לובינג ישראלית שהוקמה בשנת 1988 על ידי בוריס קרסני, אשר עומד בראשה עד היום. החברה, הנחשבת לאחת מחברות הלובינג המשפיעות בישראל, מייצגת חברות רבות במשק הישראלי.

## היסטוריה
בשנת 1988, הקים קרסני את החברה, ביחד עם מנחם "ממי" גולן והפרסומאי והיועץ האסטרטגי משה תאומים, שעזב אחר החברה לאחר מספר חודשים. בתחילת דרכה פעלה פוליסי בעיקר במתן ייעוץ פוליטי, ובשנת 1991, החלה לפעול בתחום הלובינג אחרי שחברת הסיגריות "פיליפ מוריס" ביקשה מקרסני לפעול למניעת הגבלות על פרסום סיגריות מחו"ל וכדי שיקטין את המיסים על סיגריות מיובאות. במהלך השנים ייצגה החברה גופים מובילים במשק הישראלי, בהם אסם, תנובה, בנק הפועלים, הפניקס, ישראל היום, מפעל הפיס, נספרסו, חברת הדלק פז, חברת החשמל והתעשייה האווירית.

באוגוסט 2014, מונתה תמר אברמוביץ' למנכ"לית החברה, במשותף עם ארז גילהר. עם עובדי החברה, נמנים בין השאר חבר הכנסת לשעבר אפי אושעיה, שכיהן כמנכ"ל החברה ואחר כך כיו"ר החברה, רפי פלד, מפכ"ל המשטרה לשעבר, אלי יוסף, דובר משרד האוצר לשעבר, צבי קסלר, כתב ידיעות אחרונות לשעבר, ואביבה ברעם, אשתו של עוזי ברעם.

ביולי 2016, שכר תאגיד השידור הישראלי את חברת פוליסי, שבבעלות קרסני, לשם הובלת פעילות קשרי הממשל מול חברי כנסת בניסיון להיאבק בניסיונותיו של ראש הממשלה בנימין נתניהו לדחות את הקמת התאגיד.

בחודש יוני 2021 נעצר מנכ"ל החברה ארז גיל-הר בחשד למעורבות בפרשת שוחד, בה קיבלה חברת תנובה הקלות בסימון מוצריה כחלק מהרפורמה של משרד הבריאות. בעקבות זאת עזבו את פוליסי חברות בינלאומיות אחדות, בהן גוגל ופיליפ מוריס, שלפי כלליהן עליהן להתנתק מספק שנחשד בפלילים.

באוקטובר 2021 סיימה תמר אברמוביץ' את עבודתה בחברה.

בנובמבר 2021 הודיע קרסני על סיום פעילות החברה בתחום קשרי ממשל ולובינג.

## קישורים חיצוניים
* 

## הערות שוליים

קטגוריה:שדלנים ישראלים
קטגוריה:תל אביב-יפו: חברות
יחסי צ'כיה–רוסיה

**יחסי צ'כיה-רוסיה** הם היחסים הדיפלומטיים והבילטרליים בין **[[צ'כיה|הרפובליקה הצ'כית]]** לבין **[[רוסיה|הפדרציה הרוסית]]**.

לרפובליקה הצ'כית שגרירות במוסקבה ושתי קונסוליות (בסנקט פטרבורג וביקטרינבורג). לפדרציה הרוסית שגרירות בפראג ושתי קונסוליות (בברנו ובקרלובי וארי).

## היסטוריה
במשך כל תקופת ימי הביניים ובתקופה המודרנית המוקדמת, צ'כוסלובקיה הייתה חלק מהאימפריה הרומית הקדושה והאימפריה האוסטרית. במהלך המחצית הראשונה של המאה ה-20 נקראו היחסים בין שתי המדינות בשם יחסי ברית המועצות-צ'כוסלובקיה.

לאחר מלחמת העולם השנייה, כאשר המפלגה הקומוניסטית במדינה השתלטה עליה באמצעות הפיכה ב-1948, הפיכה שנתמכה בידי ברית המועצות, הפכה צ'כוסלובקיה חלק מהגוש המזרחי, על פי ברית ורשה עם ברית המועצות ומדינות מזרח אירופיות נוספות. היחסים היו טובים (כי המפלגה השולטת צייתה לכל ההוראות ממוסקבה), עד 21 באוגוסט 1968 כאשר בעקבות "האביב של פראג" פלשה ברית המועצות למדינה. 108 צ'כוסלובקים מתו ו-500 נפצעו כתוצאה מהפלישה. עקב הפלישה נבלמו הרפורמות הדמוקרטיות והליברליות, וזאת עקב השתלטות הפוליטיקאים הנאמנים למוסקבה על המדינה מחדש.

ב-7 בדצמבר 2011 ביקר נשיא רוסיה דמיטרי מדבדב בפראג, וחתם על חוזים כלכליים ותרבותיים. שתי המדינות מתייחסות זו לזו כשותפת סחר חשובה.

באפריל 2021 גירשה צ'כיה 18 דיפלומטים רוסים, בחשד שהיו מעורבים בפיצוץ מחסן תחמושת ב-2014. בתגובה, גירשה רוסיה 20 דיפלומטים צ'כים.

## מסחר וכלכלה
בשנת 2014 עמד שווי הסחר בין שתי המדינות על כ-11.7 מיליארד דולר, אך שווי זה ירד עקב הסנקציות על רוסיה בעקבות סיפוח חצי האי קרים.

## דעת הקהל
אף על פי שהסחר בין שתי המדינות נאמד במיליארדי דולרים מדי שנה, וצ'כיה היא יעד תיירותי משמעותי לתיירים הרוסים, הצ'כים נוטים שלא לבטוח ברוסיה, לאחר פלישת ברית המועצות ב-1968, ולהם דעה שלילית על רוסיה. רוסיה הין בין המדינות שנתפסות בצורה השלילית ביותר בידי הצ'כים, כאשר בנובמבר 2016 רק 26% מהצ'כים ציינו כי להם דעה חיובית על רוסיה.

## ראו גם
* יחסי ישראל–צ'כיה
* יחסי ישראל–רוסיה

## קישורים חיצוניים

* אתר שגרירות צ'כיה ברוסיה
* אתר שגרירות הפדרציה הרוסית בצ'כיה

## הערות שוליים

קטגוריה:ערכים ללא קטגוריות פיזיות - יחסי חוץ
עיר גיבורה

[300px|ממוזער|[ללנינגרד, העיר הגיבורה|אובליסק העיר הגיבורה שנבנה בסנקט פטרבורג]]
**עיר גיבורה** (ברוסית: **город-герой**) הוא תואר כבוד שהוענק לתריסר ערים מטעם ברית המועצות בתחומיה, עבור הפגנת גבורה יוצאת דופן במהלך "המלחמה הפטריוטית הגדולה", היא מלחמת העולם השנייה. בנוסף ניתן התואר **מבצר גיבור** למבצר אחד. תארים אלו מקבילים לתואר האישי "גיבור ברית המועצות". התואר ניתן בסך הכל ל-12 ערים בברית המועצות במהלך השנים. כיום, הערים נמצאות ברוסיה (7 ערים), אוקראינה (4 ערים) ובלארוס (עיר אחת).

## תולדות התואר
השימש במונח "עיר גיבורה" הופיע לראשונה בעיתון פראבדה ב-1942. השימוש הרשמי הראשון בו היה ב-1 ביוני 1945, כאשר שליט ברית המועצות יוסיף סטלין הוציא את פקודת הפיקוד העליון מס' 20 שלו. בפקודה ציווה לירות מטחי כבוד לכבוד הערים הגיבורות **[[לנינגרד]], [[סטלינגרד]], [[סבסטופול]] ו[[אודסה]]**.

ב-22 ביוני 1961 - יום השנה העשרים לתחילת המלחמה הפטריוטית הגדולה - הוכרה **[[קייב]]** כעיר גיבורה, ביחד עם הענקת אות לנין לעיר וייסוד מדליית הגנת קייב.

ב-8 במאי 1965 - יום השנה ה-20 לסיום המלחמה - הוכרז התואר רשמית בצו של הפרזידיום של הסובייט העליון של ברית המועצות. באותו מועד הוענק התואר באופן רשמי לחמש הערים הנזכרות לעיל, ובנוסף ניתן גם ל**[[מוסקבה]]**. אז גם הוכרז **[[מבצר ברסט ליטובסק]]** כמבצר גיבור.

התואר הוענק בהמשך לשש ערים נוספות:
***[[קרץ']] ו[[נובורוסיסק]]** - ב-14 בספטמבר 1973
***[[מינסק]]** - ב-26 ביוני 1974
***[[טולה]]** - ב-7 בדצמבר 1976
***[[מורמנסק]] ו[[סמולנסק]]** - ב-6 במאי 1985
ב-1988 הסתיימה רשמית הענקת התואר.

לערים הגיבורות הוענקו גם אות לנין, מדליית כוכב הזהב ותעודה על מעשה הרואי מאת הפרזידיום של הסובייט העליון. בנוסף הוקם בכל עיר אובליסק זיכרון מיוחד.

## תואר "עיר תהילה צבאית" ברוסיה
בשנת 2006 אישר הפרלמנט של רוסיה חוק לייסוד התואר עיר תהילה צבאית, המקביל לתואר העיר הגיבורה הסובייטי. תואר זה הוענק עד כה ל-45 ערים ברוסיה. שום עיר לא קיבלה את שני התארים גם יחד.

## תארים דומים במדינות אחרות
מספר מדינות העניקו עיטורי גבורה לערים או טריטוריות שלהן לזכר קורותיהן במלחמת העולם השנייה ובמלחמות אחרות:
*יוגוסלביה הקומוניסטית העניקה בעקבות מלחמת העולם השנייה את אות גיבור יוגוסלביה לשמונה ערים בתחומיה - בלגרד, זאגרב, ליובליאנה, נובי סאד, פרילפ, דרבר וטסטינה;
*קובה העניקה תואר עיר גיבורה למספר ערים בתחומיה ובראשן סנטיאגו דה קובה, להכרה בגבורתה במהלך מלחמת האזרחים של קובה, מלחמת ארצות הברית–ספרד והמהפכה הקובנית;
*איטליה עיטרה מספר ערים במדליית הזהב של גבורה צבאית, בהן נאפולי על ההתקוממות העממית נגד הכוחות הנאצים ששלטו בעיר במלחמת העולם השנייה, ;
*האימפריה הבריטית עיטרה את האי מלטה בעיטור צלב ג'ורג' על עמידתו במצור במלחמת העולם השנייה;
*ספרד העניקה לעיר סרגוסה את התואר Siempre Heroica (הרואית תמיד) בעקבות הגנת האזרחים על העיר ב-1838, במהלך המלחמה הקרליסטית הראשונה;
*אוקראינה העניקה לערים הוסטומל, וולנוואחה, חרסון, חרקיב, מריופול, מיקולאייב וצ'רניהיב את אות גיבור אוקראינה, וכן הקנתה להן את התואר עיר גיבורה, במהלך מלחמת אוקראינה–רוסיה.

## קישורים חיצוניים

* כתבה על הערים הגיבורות, באתר פראבדה 

קטגוריה:ברית המועצות: אותות ועיטורים צבאיים
קטגוריה:ברית המועצות במלחמת העולם השנייה
קטגוריה:בעקבות מלחמת העולם השנייה
יחסי סן מרינו – קנדה

**יחסי סן מרינו-קנדה** הם היחסים הדיפלומטיים הרשמיים שבין **[[סן מרינו|הרפובליקה המרוממת של סן מרינו]]** לבין **[[קנדה]]**. היחסים בין שתי המדינות בנויים בעיקר על שותפות כלכלית.

## סקירה כללית
בין קנדה לבין סן מרינו כוננו יחסים דיפלומטיים רשמיים ברמה הקונסולרית בשנת 1960. שתי המדינות כוננו יחסים דיפלומטיים מלאים בשנת 1997. בשנת 2011 נכנס לתוקף הסכם בין סן מרינו לבין קנדה בנוגע לחילופי מידע בנושא המיסים שכלל בתוכו גם אמנה למניעת כפל מס, המסמנת (על פי משרד החוץ הקנדי) את המחויבות של שתי המדינות לשקיפות פיננסית.

התוצר המקומי הגולמי של סן מרינו עומד על 1.44 מיליארד דולר אמריקאי, סכום עצום למדינה כזו קטנה. עם 44,208 דולר אמריקאי לאדם, מה שגרר משקיעים קנדים אחדים להשקיע בסן מרינו.

## נציגויות
* קנדה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת של קנדה בסן מרינו נמצאת ברומא, בירת איטליה.
* סן מרינו אינה מיוצגת בקנדה, הן בדרג השגרירות והן בדרג הקונסולרי. סגן הנציג במשלחתה של סן מרינו לאו"ם מתמנה באופן אוטומטי להיות שגריר המדינה בקנדה.

## קישורים חיצוניים

* Canada-San Marino Relations

קטגוריה:ערכים ללא קטגוריות פיזיות - יחסי חוץ
יחסי מלטה–קפריסין

**יחסי מלטה-קפריסין** הם היחסים הדיפלומטיים הרשמיים שבין **[[מלטה|רפובליקת מלטה]]** לבין **[[קפריסין|רפובליקת קפריסין]]**. שתי המדינות הן מדינות אי בים התיכון וכן חברות באיחוד האירופי ובחבר העמים הבריטי.

## היסטוריה
בין ההוספיטלרים לבין תושבי קפריסין היו יחסים ידידותיים היסטורית, ההוספיטלרים עברו בקפריסין בדרך מישראל חזרה למלטה. חלקם השתקעו שם, והכוח המשתקע הפך לכוח משפיע בים התיכון.

היחסים הפוליטיים בין שתי המדינות קרובים בזכות קווי הדמיון בין שתי המדינות (היסטורית, כלכלית ואזורית). במאי 2004 שתי המדינות נכנסו יחד לאיחוד האירופי. בשנת 2005 הבטיח הנציב העליון של מלטה לקפריסין סייבור ג'ון בלזן כי ארצו תתמוך בכל הצעדים שתעשה רפובליקת קפריסין נגד הרפובליקה הטורקית של צפון קפריסין, על מנת לאחדה מחדש.

שר החוץ הקפריסאי, מרקוס קיפריאנו שוחח בשנת 2008 עם נשיא מלטה על נושאי חוץ רבים. קיפריאנו התקבל על ידי נשיא מלטה במסגרת ביקורו במדינה ביולי 2008. הנושא העיקרי בו עסקו קפריסין ומלטה בביקור היה הסכסוך הישראלי-פלסטיני. מלטה גינתה את ישראל במגוון תחומים וקפריסין הגיבה בצורה רפה יותר. בביקור סוכם כי עד שהשגרירות המלטזית בישראל תוקם, מלטה תיוצג בישראל באמצעות שגרירות קפריסין בתל אביב. שתי המדינות החליטו כי הן יחלקו גם משרד דיפלומטי ברמאללה.

## נציגויות
* מלטה אינה מיוצגת בקפריסין בדרג השגרירות אלא באמצעות שגרירותה באתונה, בירת יוון. מלטה מיוצגת בקפריסין בדרג הקונסולרי באמצעות קונסוליה כללית שהיא מחזיקה בלימסול.
* קפריסין אינה מיוצגת במלטה בדרג השגרירות אלא באמצעות שגרירותה ברומא, בירת איטליה.

## קישורים חיצוניים
*  List of Treaties between the 2 countries by the Ministry of Foreign Affairs of Cyprus
* EU Facts: Cyprus and Malta on Civitas

## הערות שוליים

קטגוריה:ערכים ללא קטגוריות פיזיות - יחסי חוץ
אוסקר מוריו

**אוסקר פביאן מוריו מוריו** (בספרדית: **Óscar Fabián Murillo Murillo**; נולד ב-18 באפריל 1988) הוא כדורגלן עבר קולומביאני ששיחק בתפקיד הבלם.

## קריירת מועדונים
### דפורטס קינדיו
לאחר עונה אחת בקבוצת סנטאורוס וייויסנסיו מליגת המשנה, עבר מוריו בן ה-20 לקבוצת דפורטס קינדיו מליגת העל הקולומביאנית ליגה הבכירה. את משחק הבכורה בקינדיו רשם ב-15 בפברואר 2009 במשחק החוץ מול מיונאריוס באצטדיון אל קמפין ואת גול הבכורה כמקצוען כבש ב-18 במרץ באותה שנה במשחק החוץ מול ריאל קרטחנה.

### דפורטיבו פריירה
לקראת טורניר הקלאוסורה ב-2011 עבר מוריו לשחק כמושאל בדפורטיבו פריירה. את הבכורה ערך ב-28 באוגוסט במשחק מול לה אקידד ובסך הכל שיחק 16 משחקים מבלי לכבוש שערים.

### אתלטיקו נסיונל
את הקפיצה הגדולה ביכולתו עשה מוריו כאשר אתלטיקו נסיונל רכשה אותו ב-2012. הוא ערך את הבכורה ב-29 בינואר במשחק הבית מול דפורטיבו קאלי, משחק שבו ניצחה נסיונל 0-4. ב-14 בפברואר רשם את הבכורה שלו בטורניר בין-לאומיים, כאשר פתח בהרכב במשחק הבית מול אוניברסידד דה צ'ילה במסגרת הקופה ליברטדורס. כעבור שבועיים, ב-28 בפברואר, כבש לראשונה בקריירה שלו שני שערים באותו משחק, כאשר אתלטיקו נסיונל ניצחה בחוץ את מיונאריוס 2-3. את שער הבכורה שלו בטורניר בין לאומי כבש ב-10 באפריל בניצחון על פניארול 0-3 במסגרת הקופה ליברטדורס. שיחק במועדון שלוש שנים שבהן זכה בלא פחות משבעה תארים.

### פצ'וקה
ב-10 בדצמבר 2015 הודיע מועדון פצ'וקה על החתמתו של מוריו. את הבכורה במדי המועדון המקסיקני הוא ערך ב-8 בינואר 2016 ומהר הפך לאחד משחקני ההגנה הטובים בליגה. כבר בעונתו הראשונה במקסיקו היה שותף לאליפות של פצ'וקה, כאשר שיחק במשחק הגמר מול מונטריי, משחק אותו ניצחה פצ'וקה 1-2 בסיכום שני המשחקים. ב-5 בפברואר 2017 כבש את שער הבכורה שלו במקסיקו, בדקה האחרונה במשחק מול פומאס שהסתיים בתיקו. ב-26 באפריל היה שותף לזכייה של המועדון בליגת האלופות של CONCACAF.

## נבחרת קולומביה
מוריו ערך את הופעת הבכורה שלו בנבחרת קולומביה בלה פאס מול  במסגרת מוקדמות מונדיאל 2018 ב-24 במרץ 2016. בסך הכל שיחק מוריו תשע פעמים במהלך מוקדמות המונדיאל, לא כבש עד עכשיו במדים הלאומיים והיה שותף להעפלת הנבחרת למונדיאל 2018. נכלל בסגל הסופי של הנבחרת למונדיאל 2018 ושיחק במשחק הראשון מול  ב-19 ביוני, משחק שבו הפסידה קולומביה 1–2.

## תארים והישגים
* זכה עם אתלטיקו נסיונל בסופרליגה 2012
* זכה עם אתלטיקו נסיונל בקופה קולומביה 2012
* זכה עם אתלטיקו נסיונל באליפות האפרטורה 2013
* זכה עם אתלטיקו נסיונל בקופה קולומביה 2013
* זכה עם אתלטיקו נסיונל באליפות הקלאוסורה 2013
* זכה עם אתלטיקו נסיונל באליפות האפרטורה 2014
* הגיע עם אתלטיקו נסיונל לגמר הקופה סודאמריקנה 2014
* זכה עם אתלטיקו נסיונל באליפות הקלאוסורה 2015
* זכה עם פצ'וקה באליפות הקלאוסורה 2016
* זכה עם פצ'וקה בליגת האלופות של CONCACAF 2016-17
* סיים עם פצ'וקה במקום השלישי בגביע העולם למועדונים 2017
* נבחר לנבחרת השנה של הליגה המקסיקנית של טורניר הקלאוסורה 2016

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:בלמי כדורגל קולומביאנים
קטגוריה:כדורגלני קולורדו ראפידס
קטגוריה:כדורגלני דפורטס קינדיו
קטגוריה:כדורגלני דפורטיבו פריירה
קטגוריה:כדורגלני אתלטיקו נסיונל
קטגוריה:כדורגלני פצ'וקה
קטגוריה:כדורגלני נבחרת קולומביה
קטגוריה:כדורגלני מונדיאל 2018
קטגוריה:קולומביאנים שנולדו ב-1988
Tropicos

**Tropicos** (בתרגום חופשי: **טרופיקוס**) הוא מאגר נתונים בוטני מקוון המכיל מידע טקסונומי על צמחים, בעיקר במרכז ודרום אמריקה, ומתוחזק על ידי הגן הבוטני במיזורי מעל 25 שנים. המאגר מכיל נתונים טקסונומיים וביבליוגרפיים על יותר מ-4.2 מיליון דגימות עשבוניות. וכן, הוא מכיל נתונים על למעלה מ 49,000 פרסומים מדעיים. כמו כן, מאגר זה מוצע באנגלית, צרפתית וספרדית, והנתונים הישנים ביותר במאגר הם משנת 1703.

## קישורים חיצוניים
* 

קטגוריה:מאגרי מידע ביבליוגרפיים
קטגוריה:ביואינפורמטיקה
קטגוריה:בוטניקה
כיס אוויר

**כיס אוויר** (באנגלית: **Clear-air turbulence**) הוא הכינוי שניתן לתופעה של מערבולות ושינויי לחץ נסתרים באוויר, שעלולים לגרום לטלטלות לא נעימות במהלך טיסה ואף לנזק למטוס או לתכולתו.

כ-10 אחוזים מהמטוסים שנקלעים לכיס אוויר נפגעים.
הטלטולים הנגרמים בעת כניסה לכיס אוויר הם משני סוגים, טלטולים מעלה ומטה או טלטולים מצד אל צד. כשהמטוס עובר מעל זרמי אוויר עולים, הוא נדחף כלפי מעלה בקצב לא אחיד וכשהוא עובר את השפעת זרם האוויר הוא שב לגובה הקודם וכך נוצרים הטלטולים מעלה ומטה.

בעת טיסה בגובה רב מטוסים נקלעים לעיתים לתוך זרם סילון וזה עלול לגרום לטלטולים מצד אל צד עד שהמטוס נחלץ מהזרם. אם כיוון הזרם תואם את כיוון הטיסה, זרם הסילון עשוי לקצר את הטיסה ולהביא לחיסכון בדלק.

המטוסים בנויים כך שיוכלו להתמודד עם כיסי האוויר בהצלחה.

בשנת 1891 נעזר המהנדס הגרמני אוטו ליליינטל  בכיסי אוויר שהגיעו למהירות של 10 מטר בשנייהבזמן שבחן את הדרוויצר גלייטר.  

## קישורים חיצוניים
* כיצד נגרם כיס אוויר והאם הוא מסוכן?
*13 פצועים מכיסי אוויר בטיסה מצרפת לישראל, ההתרעה על חגורות בטיחות הופעלה רק פחות מדקה לפני האירוע
* 

## הערות שוליים

קטגוריה:אווירודינמיקה
קטגוריה:אקלים
קטגוריה:תעופה
לנד רובר 101 פורוורד קונטרול

**לנד רובר 101 פורוורד קונטרול** (באנגלית: **Land Rover 101 Forward Control**) היא משאית, בעלת הנעה כפולה 4x4, אשר יוצרה על ידי יצרנית רכב השטח  הבריטית  **[[לנד רובר]]** (Land Rover),  אשר פועלת  מהעיר סוליהול, אנגליה. המשאית מבוססת על שלדת רכב השטח לנד רובר דיפנדר ויוצרה במטרתה המקורית בכדי לגרור הוביצר קל L118, פגזים במשקל טונה אחת וכן להוביל את צוות התותח תוך כדי היותה קלה מספיק להובלה אווירית.

מקור המספר "101" בשם הכלי הוא בסיס הגלגלים, העומד על 101 אינץ' (2,565 מ"מ). במשאית זו המנוע ממוקם מתחת תא הנהג, ובשל כך זה האחרון מתנשא גבוה מעל הקרקע ויש צורך בהיעזרות במדרך מיוחד המובנה בטבור הגלגלים הקדמיים בכדי לטפס אל התא.
ממוזער|לנד רובר 101 פורוורד קונטרול שעוצב לסרט "השופט דרד"

בשנת 1995, 31 משאיות כאלו הוסבו על ידי לנד רובר ונבנה עליהן גוף עתידני לשימוש בסרטו של סילבסטר סטאלון, השופט דרד. על פי עלילת הסרט, בשנת 2139 לנד רובר היא יצרן המכוניות היחיד ששרד, ועל כן הלוגו האובאלי הירוק של החברה מוצג בהבלטה לשם פרסומת.

## לנד רובר 101 פורוורד קונטרול

דגם  משאית "לנד רובר 101 פורוורד קונטרול" יוצר בין השנים 1972–1978, לצורכי הצבא הבריטי בלבד.

סך הכול יוצרו 2,669  יחידות.

דגם "לנד רובר 101 פורוורד קונטרול" יועד לנהג + 9 נוסעים.

## יעוד "לנד רובר 101 פורוורד קונטרול"
 
* גורר תותחים
* משאית אספקה
* משאית תובלה
* רכב קשר
* אמבולנס

## תמונות

קובץ:Land Rover 101 - geograph.org.uk - 321220.jpg |  לנד רובר 101 פורוורד קונטרול
קובץ:Military Vehicles (2621122149).jpg |  לנד רובר 101 פורוורד קונטרול
קובץ:Land Rover 101 Forward Control (1976) - 14361252174.jpg |  לנד רובר 101 פורוורד קונטרול
קובץ:Land Rover 101 pic28.JPG |  לנד רובר 101 פורוורד קונטרול
קובץ:Land Rover 101 Forward Control pic13.JPG |  לנד רובר 101 פורוורד קונטרול
קובץ:Landrover FC 101 (7717858566).jpg  |  לנד רובר 101 פורוורד קונטרול
קובץ:Land Rover 101 Forward Control Ambulance pic17.JPG |  לנד רובר 101 פורוורד קונטרול - אמבולנס
קובץ:Land Rover 101 Forward Control pic22.JPG |  לנד רובר 101 פורוורד קונטרול
קובץ:Wood-fired Land Rover 101, Abergavenny steam rally 2012.jpg  |  לנד רובר 101 פורוורד קונטרול



## ראו גם
* לנד רובר

## לקריאה נוספת
* לנד רובר 101 פורוורד קונטרול - תמונות (exmoortrim.co.uk/101-forward-control)

## קישורים חיצוניים

* 
* 
* 
*  (אמבולנס)

## הערות שוליים

קטגוריה:משאיות
קטגוריה:רכבי שטח ופנאי גדולים
קטגוריה:אמבולנסים
קטגוריה:כלי רכב שהושקו ב-1972
קטגוריה:מכוניות בריטיות
קטגוריה:כלי רכב צבאיים
קטגוריה:לנד רובר
ג'ון שרפנל

**ג'ון שרפנל** (באנגלית: **John Shrapnel**; 27 באפריל 1942 – 14 בפברואר 2020) היה שחקן אנגלי.

## ביוגרפיה
שרפנל נולד בברמינגהאם שבווריקשייר, למרי ליליאן מייפנווי והעיתונאי הסופר נורמן שרפנל.

הוא למד בבית הספר העצמאי לבנים סיטי אוף לונדון שנמצא בסיטי של לונדון, ובבית הספר מייל אנד בסטוקפורט, שם החל להתעניין במשחק ולהופיע בקבוצת הדרמה של בית הספר. אחר כך למד בסנט קתרין קולג' באוניברסיטת קיימברידג' וקיבל תואר MA.

כשחקן תיאטרון היה שרפנל חבר בלהקת התיאטרון המלכותי הלאומי של לורנס אוליבייה ובלהקה השייקספירית המלכותית. ב-2011 שיחק במחזה "The School for Scandal" בבימויה של דבורה וורנר שהועלה במרכז האמנויות ברביקן. שרפנל היה הקריין בפרק בסדרה "Wild Discovery".

בטלוויזיה הופיע שרפנל בסדרות כגון "אליזבת' ר.", "Z-Cars", "אדוארד וגברת סימפסון", "חלל: 1999", "המפקח מורס", "GBH", הסדרה של סטיב קוגן "Coogan's Run", ובפרק בסדרה "המלחמה של פויל". ב-1983 הגיש פרק בסדרת הטלוויזיה "Great Little Railways" של ה-BBC. הוא שיחק בשלוש מחזות בסדרת המחזות של שייקספיר בהפקת ה-BBC, וגילם את קריאון במחזות של תבאי מאת סופוקלס. בסדרה "Ancient Rome: The Rise and Fall of an Empire" גילם את דמותו של פומפיי. הוא שיחק בתפקיד מנהל הכלא המיני-סדרה מסוגת פנטזיה אפית "הממלכה העשירית".

שרפנל שיחק בסרטי קולנוע רבים בהם "ניקולס ואלכסנדרה" (1971), "האפיפיורית יוהנה" (1972), "הנסי" (1975), "שירותים אישיים" (1987), "Testimony" (מ-1988), "How to Get Ahead in Advertising" (מ-1989), "England, My England" (מ-1995), "101 כלבים וגנבים" (1996), "נוטינג היל" (1999), "חוקר העצמות" (2001), "קיי-19" (2002), ו-"נתיחת החייזר" מ-2006. עוד הופיע בסרטים היסטוריים כגון "גלדיאטור" בתפקיד הסנאטור גאיוס, "טרויה" (2004) בתפקיד נסטור, "אליזבת: תור הזהב" (2007) בדמות לורד הווארד, ובסרט "הדוכסית" (2008) בדמות גנרל גריי.

בסדרה "רציחות במידסומר" הופיע שרפנל בשני פרקים, "Death in Chorus" ו-"Written in Blood", וגילם בהם שתי דמויות שונות. עוד שיחק בפרק "The Omega Man" בסדרה "ג'ונתן קריק" בדמות פרופ' לאנס גראומן. ב-2008 הופיע בסרט "Chemical Wedding" לצדו של סיימון קאלו, המספר את סיפורו של אליסטר קראולי. ב-2010 שיחק שרפנל בתפקיד מפקד המשטרה ג'ון פלשהם בפרק "The Fourth Man" של הסדרה "תחבולות חדשות".

ברדיו שיחק שרפנל בתסכיתי הסדרה "המפקח מורס" מאת קולין דקסטר, וגילם את הדמות הראשית לצדו של רוברט גלניסטר ששיחק בתפקיד סמל לואיס. עוד כיכב בעיבוד לספר "נוירומנסר" מאת ויליאם גיבסון.

שרפנל מת ב-14 בפברואר 2020 ממחלת הסרטן. היה נשוי מ-1975 לפרנצ'סקה אן בארטלי, בתה של השחקנית הבריטית דברה קר. הם גרו בהייבורי שבצפון לונדון ולהם שלושה בנים: הסופר ג'ו שרפנל (יליד 1976) והשחקנים לקס שרפנל (יליד 1979) וטום שרפנל (יליד 1981).

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1942
קטגוריה:אנגלים שנפטרו ב-2020
קיסר (סוג)

**קֵיסָר** (שם מדעי: *Pomacanthus*) הוא סוג של דגים ממשפחת הקיסריים, שכולל בתוכו 13 מינים של דגי קיסר. קיסרים חיים בעיקר בשוניות אלמוגים באזורים טרופיים של האוקיינוס השקט והאוקיינוס ההודי. הקיסרים נודעו בזכות צבעיהם הבולטים, שהפכו אותם לפופולריים מאוד בקרב צלמים, צוללנים, ומגדלי אקווריומים ברחבי העולם, ולדגים מאוד פופולרים באקווריומים ציבוריים ברחבי העולם. ברוב מיני הקיסרים הצעירים עוברים שינוי משמעותי בדגמי הצבע שלהם עם הגעתם לבגרות, עד כדי כך שקיסרים צעירים לא נראים כלל דומים לקיסרים בוגרים.

## מינים
הסוג מכיל 13 מינים:
* קיסר כחול־טבעות (*Pomacanthus annularis*)
* קיסר אפור (*Pomacanthus arcuatus*)
* קיסר ים־סופי (*Pomacanthus asfur*)
* קיסר צהוב־זנב (*Pomacanthus chrysurus*)
* קיסר הדור (*Pomacanthus imperator*)
* קיסר הכתם (*Pomacanthus maculosus*)
* קיסר כחול־זהוב (*Pomacanthus navarchus*)
* קיסר צרפתי (*Pomacanthus paru*)
* קיסר דהוי (*Pomacanthus rhomboides*)
* קיסר רבגוני (*Pomacanthus semicirculatus*)
* קיסר מפוספס (*Pomacanthus sexstriatus*)
* קיסר כחול־פנים (*Pomacanthus xanthometopon*)
* קיסר קורטז (*Pomacanthus zonipectus*)

## גלריה

קובץ:Pomacanthus annularis Prague 2012 4.jpg|קיסר כחול־טבעות
קובץ:Pomacanthus asfur 2.jpg|קיסר ים־סופי
קובץ:Pomacanthus sexstriatus 01.jpg|קיסר מפוספס
קובץ:Pomacanthus paru juvenil.jpg|קיסר צרפתי
קובץ:Pomacanthus Chrysurus (1).jpg|קיסר צהוב־זנב
קובץ:Blue-girdled Angelfish (Pomacanthus navarchus) (6056587354).jpg|קיסר כחול זהוב
קובץ:Pomacanthus arcuatus, Oceanográfico.jpg|קיסר אפור
קובץ:Pomacanthus xanthometopon.jpg|קיסר כחול־פנים
קובץ:Trapez-Kaiserfisch (Pomacanthus rhomboides).jpg|קיסר דהוי
קובץ:Pomacanthus maculosus.jpg|קיסר הכתם


## קישורים חיצוניים

## הערות שוליים

קטגוריה:בעלי חיים שתוארו ב-1802
קטגוריה:טקסונים שתוארו בידי ברנר-ז'רמין דה לספד
קטגוריה:קיסריים
פאוץ'

250px|ממוזער|שמאל|פאוץ'
ממוזער|שמאל|250px|פאוץ'
**פאוץ**' (לפי האקדמיה ללשון העברית, **פֻּנְדָּה**) הוא תיק קטן שמחובר לחגורה. בגרמניה הם נקראים "Bauchtasche" ("תיק בטן"), בצרפת, "banana bags", באנגליה, "bum bags" ובדרך כלל הם נקראים פאני פאקס (Fanny pack). בישראל הם נקראים לרוב "פאוץ'". הם נלבשים גם על ידי גברים וגם על ידי נשים.

האינדיאנים לבשו חגורות עם תיק וכך גם בימי הביניים. בזמנו שימשו אף להסתרת נשק. בימי הביניים נהגו ללבוש תיקים סביב החגורה בהם נשאו כסף ופריטים נחוצים אחרים. תיק זה העיד על מעמד הלובש אותו. לרוב היה עשוי מעור. במאה ה-15 לבשו הצרפתים תיק צמוד לחגורה שנקרא chatelaine bag. הם השתמשו בו כדי לשאת מספריים, שעון, מפתחות וכדומה. הסקוטים נהגו ללבוש תיק סביב החגורה הנקרא sporran. הוא עשוי מעור או מפרווה ומקושט במכת, שער סוס, גדילים ואף ראש בעל חיים.הוא משמש בארנק כסף וכתיק לחפצים אישיים. החל משנות ה-80 החלו ללבוש חגורות תיקים. הלבוש נוח לספורט ובעיקר לריצות, אך גם ניתן למצוא אותו בתצוגות אופנה.

## קישורים חיצוניים

## הערות שוליים

קטגוריה:תיקים
קטגוריה:חגורות
Viasat Series

**Viasat Series** הוא ערוץ טלוויזיה המשדר סדרות טלוויזיה.

הערוץ הושק ב-16 בפברואר 2009 כ-TV1000 Drama. באותו יום הושקו גרפיקות חדשות בערוצי TV1000 במדינות הנורדיות, עם סמלילים חדשים ואריזות גרפיות חדשות. בניגוד לערוצי הטלוויזיה האחרים, ששודרו במשך כל היממה, הערוץ שידר דרמות בין השעות 06:00 בבוקר עד 18:00. הערוץ החליף את ערוץ היולים שהיה קיים עד אז בפלטפורמת הלווין של Viasat.

הערוץ משדר כיום סרטים שונים דוגמת דרמות, פשע, ורומנטיקה.

## קישורים חיצוניים
* 

קטגוריה:ערוצי טלוויזיה שוודיים
גן החיות של אלכסנדריה

[ממוזער|[בבון המצרים|בבוני מצרים בגן]]
**גן החיות של אלכסנדריה** (בערבית: **حديقة حيوان الإسكندرية**) הוא גן חיות באלכסנדריה, שבמצרים, ובו יכולים המבקרים לחזות במגוון גדול של בעלי חיים מרחבי העולם.

## התצוגות
התצוגות העיקריות בגן החיות כוללות מתחמים המוקדשים לחיות אזור אמריקה הלטינית ויער האמזונאס, ביצות לואיזיאנה, הסוואנות של אפריקה, דרום-מזרח אסיה ואוסטרליה.

תצוגת העופות כוללת ציפורי מים, כגון מגלנים, אנפות, שקנאים, ברווזים ושני מיני פלמינגו.

## בעלי החיים
* יונקים - אריות, שועלי פנק, זברות, דרבנים, מינים שונים של דובים, קופים ומפריסי פרסה.
* עופות - עגורים (כגון עגור כתר אדום-לחיים), תוכאים (כגון מקאו) ועופות דורסים (כגון נשרון מלכותי ועיטם לבן-ראש).
* זוחלים - תניניים (כגון תנין אמריקאי ותנין היאור), אליגטורים (כגון אליגטור אמריקני), לטאות (כגון טגו זהוב) וצבים (כגון צב דרבוני).
* דו-חיים - צפרדעים (כגון צפרדע שור אפריקנית) וסירן גדול.
* דגים - שושנון כתום מזויף, נתחן כחול, כרומית ירקרקת, דג האליגטור, זהרון אדום, קרפיון מצוי ונתחן צהוב.

## רווחת בעלי החיים
בתחילת שנות האלפיים היה גן החיות במצב גרוע וסבל מהזנחה קשה. ארגון הסיוע המצרי לבעלי חיים (Animal Aid Egypt) יחד עם קבוצת מתנדבים, החלו לסייע בשיפור תנאי החיים החיות במקום. למשל, שכנעו נציגי הארגון את עובדי גן החיות במטרה לשחרר את הפילה מהשלשלאות שכבלו אותה במשך היום ולשוטט בחופשיות, וכן לבנות לה סככה ולחזק את מגורי הלילה שלה. המתנדבים עבדו עם מטפלי החיות במטרה לשפר את תזונת השימפנזות, העשירו את סביבת המכלאות החיצוניות והתקינו רצפות עץ בבתי הלילה שלהם.

בפברואר 2015 נכנסו שני גברים לגן החיות, חדרו למתחם הבבונים המצריים והכו בהם בעזרת מקלות, לעיני עשרות מבקרים שצפו באירוע, וצחקו. רוב הבבונים נמלטו אל חלקו העליון של המתחם, ומספר קופים הוכו מידי האנשים, בעוד קהל הצופים מריע ומוחא כפיים. האירוע נמשך זמן רב ואיש מאנשי גן החיות לא התערב בנעשה. בסופו של דבר, עזבו התוקפים את המקום מבלי שנעצרו ונתנו את הדין על מעשיהם.

## קישורים חיצוניים

* 

## הערות שוליים

אלכסנדריה
קטגוריה:אלכסנדריה
Opperman Unicar

**Opperman Unicar** היא מכונית מיקרו, בעלת מרכב פיברגלאס, אשר יוצרה על ידי יצרן הטרקטורים **Opperman** הבריטית בין השנים 1956–1959

יוצרו כ־200 יחידות. היה ניתן לרכשו סט להרכבה עצמית תמורת 400 פאונד.

חברת "Opperman" בנתה 2 דגמים של מכוניות מיקרו, הדגם הראשון "Opperman Unicar", והדגם השני אשר היה קרוי "Stirling" (יוצר בין השנים 1958–1959, יוצרו 2 יחידות)

חברת "Opperman" פעלה מהכפר "Elstree" במחוז הרטפורדשייר.

## Opperman Unicar

* מנוע מרכזי
* 2 דלתות
* 4 מושבים (2+2)
* חלונות צד - מורכבות על ציר, נפתחות אחורנית בשטח של כ-50%
* מגב (וישר) בודד - לשמשת החלון הקדמי
* יחס כוח/משקל: 56.78 כ"ס ל-1 טון

## תמונות

קובץ:Opperman Unicar.JPG | דגם Opperman Unicar
קובץ:Opperman Unicar 1959 schräg 2.JPG | דגם Opperman Unicar
קובץ:Opperman Unicar 1959 schräg 1.JPG | דגם Opperman Unicar


## לקריאה נוספת
* דגם "Opperman Unicar" (christies.com/lotfinder/Lot/c1959-opperman-unicar-two-door-coupe)

## קישורים חיצוניים

## הערות שוליים

קטגוריה:מכוניות מיקרו
קטגוריה:מכוניות עשויות פיברגלס
קטגוריה:דגמי מכוניות שהושקו ב-1956
קטגוריה:מכוניות בריטיות
קטגוריה:מכוניות מנוע מרכזי
יושב ראש הדומה הממלכתית

**יושב ראש הדומה הממלכתית** הוא ראש הבית התחתון ברשות המחוקקת ברוסיה, ותפקידו לנהל את ענייני הדומה הממלכתית, לייצג אותה כלפי חוץ, לשמור על כבודה, על סדר ישיבותיה ועל קיום תקנונה. יושב ראש הדומה המכהן הוא ויאצ'סלב וולודין מסיעת "רוסיה המאוחדת".

יושב הראש, או אחד מסגניו, יושב בראש הישיבות בדומה, מנהל אותן, מעמיד שאלות להצבעה וקובע את תוצאותיה וכן את תוצאות כל הבחירות המתקיימות בדומה. יושב ראש הדומה וסגניו מהווים את מנהיגות הדומה המאשרת את הגשתן של הצעות חוק פרטיות ודחיפותן של הצעות לסדר היום.

יושב ראש הדומה ניצב רביעי בסדר הירושה של הנשיא לאחר ראש הממשלה, סגנו הראשון ויו"ר מועצת הפדרציה. תפקיד יושב ראש הדומה התקיים פעמיים ברוסיה. בפעם הראשונה היה זה יושב ראש הדומה הממלכתית של האימפריה הרוסית, משנת 1906 ועד פרוץ מהפכת אוקטובר באוקטובר 1917 ובתקופה זו 5 אישים מילאו את התפקיד. בפעם השנייה, זהו תפקיד יושב ראש הדומה הממלכתית של הפדרציה הרוסית, מאז 1993.

## היסטוריה
[ממוזער|מרכז|200px|[סרגיי מורומצב, יושב ראש הדומה הממלכתית הראשון]]
תפקיד יושב ראש הדומה הממלכתית נוצר בשנת 1906 עם הקמת הדומה הממלכתית של האימפריה הרוסית יושב ראש הראשון היה סרגיי מורומצב, שכיון במשך כחודשיים וקצת והיה גם היושב ראש שכיהן גם את תקופת הכהונה הקצרה ביותר. התפקיד התקיים במשך 11 שנים תקופת האימפריה הרוסית עד לפירוקה בעקבות פרוץ מהפכת אוקטובר.

התפקיד נוצר מחדש 76 שנים לאחר מכן, לאחר התפרקות ברית המועצות בעקבות המשבר החוקתי ברוסיה. יושב ראש הדומה היה איוואן ריבקין מהמפלגה האגררית (המפלגה החקלאית של רוסיה), אחריו שימש גנאדי סלזניוב ממטעם המפלגה הקומוניסטית. מאז ינואר 1995 יושב ראש הדומה חבר גם במועצה לביטחון לאומי.

מאז דצמבר 2003 כל יושבי ראש הדומה היו חברי מפלגת השלטון "רוסיה המאוחדת". מאז אוקטובר 2016 מכהן ויאצ'סלב וולודין כיושב ראש.

קובץ:Boris Gryzlov 2006.jpg|175px|בוריס גריזלוב, כיהן במשך 7 שנים ו-355 ימים.
קובץ:Muromzev-2.jpg|175px|סרגיי מורומצב, כיהן במשך 72 ימים בלבד.


## אב ואם הפרלמנט
באופן מסורתי, כל פרלמנט חדש שנבחר מנוהל במושב הפתיחה שלו על ידי זקן חברי הפרלמנט, המכונה "אב הבית" ולרוב זהו חבר הפרלמנט המבוגר ביותר, שמנהל את ישיבת המליאה הראשונה עד לבחירתו של יושב ראש הדומה. מאז 2011, מושבי הפתיחה מנוהלים על ידי 2 חברי הפרלמנט המבוגרים ביותר. באוקטובר 2016 ולנטינה טרשקובה הייתה ל"אם הבית" הראשונה.
### זקני חברי הפרלמנט

## יושבי ראש הדומה הממלכתית

## ראו גם
*יושב ראש מועצת הפדרציה של רוסיה
*ממלא מקום נשיא רוסיה
*סגן ראש ממשלת רוסיה

## קישורים חיצוניים

* 

## הערות שוליים

*
רוסיה
ויקיפדיה הקזחית

**ויקיפדיה הקזחית** (בקזחית: **Qazaqs'a Y'i'ki'pedi'i'a**; **Қазақша Уикипедия**) היא גרסה בשפה הקזחית של ויקיפדיה, אנציקלופדיה אינטרנטית חופשית. ויקיפדיה זו הושקה ב-2 ביוני 2002.

נכון ל-ב  ישנם בו  ערכים ו- משתמשים פעילים.

ויקיפדיה הקזחית נכתבת בשלושה אלפביתים שונים: אלפבית קירילי, אלפבית לטיני ואלפבית ערבי.

## היסטוריה
ויקיפדיה הקזחית הושקה ביוני 2002. לוויקיפדיה הקזחית היה קצב צמיחה גבוה ביותר בשנת 2011, כאשר עלתה מ-7,000 ערכים למעל 100,000 בפחות משנה אחת, בעיקר בעקבות הוספת תכנים של האנציקלופדיה הקזחית, ששוחררה תחת רישיון Creative Commons - רישיון שיתוף זהה (CC BY-SA). התרחבות גדולה זו של הוויקיפדיה הקזחית הייתה ביוזמת קרן Wikibilim, ארגון ללא מטרות הרווח בקזחסטן העוזר בפיתוח וקידום תוכן בוויקיפדיה הקזחית. קרן סאמרוק קאזינה, קרן הון הנפט הריבונית של קזחסטן, מימנה את ההרחבה, בסך של 30 מיליון טנגה שאותם בזבזו בשנת 2011 לעורכים בתשלום, דיגיטליזציה, תחזוקה והעברת זכויות יוצרים. בכנס ויקימניה 2011 זכה נשיא קרן Wikibilim, ראואן קנז'קאנולי, בפרס ויקיפד השנה שהוענק לו על ידי מייסד ויקיפדיה ג'ימי ויילס על תרומתו להרחבתה של ויקיפדיה הקזחית.

באפריל 2012, חדשות טנגרי דיווחו כי "ב-2011, קרן הון הנפט הריבונית סאמרוק קאזינה הקצו 204 אלף דולר לפיתוחה של ויקיפדיה הקזחית. בשנה זו, 136 אלף דולר נוספים יוקצו", תוך ציטוט של הודעתה לעיתונות של הקרן. ויילס הודה לממשלה הקזחית על תמיכתה בוויקיפדיה הקזחית בכנס ויקימניה 2012.

ב-26 באוקטובר 2011, ויקיפדיה הקזחית חצתה את סף 100,000 הערכים, ובתחילת 2013 היו בה כבר מעל 200,000 ערכים.

## סטטיסטיקה
נכון לדצמבר 2017, בוויקיפדיה הקזחית כ-220,000 ערכים, 72,000 משתמשים רשומים שמתוכם 316 הם משתמשים פעילים (משתמשים שביצעו מעל עריכה אחת ב-30 הימים האחרונים) ו-16 הם מפעילי מערכת. ויקיפדיה הקזחית מדורגת במקום ה-39 מבחינת כמות הערכים שלה מבין הוויקיפדיות בשפות השונות.

הרוב המוחלט של הקוראים בוויקיפדיה הקזחית מגיע מקזחסטן (94.7%).

נכון ל-דצמבר 2017, בוויקיפדיה הקזחית כ-20% מהערכים בשפה טורקית, מה שהופך את ויקיפדיה הקזחית לוויקיפדיה השנייה בגודלה מבחינת כמות הערכים הכתובים בשפה ממשפחת השפות הטורקיות לאחר ויקיפדיה הטורקית, המכילה כ-27% מהערכים הכתובים בטורקית.

## אבני דרך
* שנת 2007 - 1,000 ערכים
* 7 באפריל 2011 - 10,000 ערכים
* 9 ביולי 2011 - 50,000 ערכים
* 12 ביולי 2011 - ויקיפדיה הקזחית נכנסת לרשימת 50 הוויקיפדיות הגדולות ביותר
* 26 באוקטובר 2011 - 100,000 ערכים
* 16 בדצמבר 2011 - 120,000 ערכים
* 6 באוגוסט 2012 - 150,000 ערכים
* 29 בנובמבר 2012 - 200,000 ערכים

## גלריה

File:Kazenc.jpg|המכתב מהאנציקלופדיה הקזחית המודיע על שחרור תכניו תחת רישיון CC BY-SA
File:Kazakh Wiki-logo-100000.png|לוגו 100 אלף ערכים בוויקיפדיה הקזחית, חורף 2011
File:Kazakh Wiki-logo-TWC.png|לוגו ויקיפדיה הקזחית בעת כנס ויקימדיה הטורקית, אפריל 2012
File:Kazakh Wiki-logo-200000.png|לוגו 200 אלף הערכים בוויקיפדיה הקזחית, נובמבר 2012


## קישורים חיצוניים

* 

## הערות שוליים

קטגוריה:אתרי אינטרנט שהושקו ב-2002
קזחית
אדוארד אייזק עזרא

**אדוארד אייזק עזרא** (נולד ב-3 בינואר 1883 בשאנגחאי, נפטר ב-15 בדצמבר 1921 בשאנגחאי) היה איש עסקים יהודי עשיר, שהיה חבר במועצה העירונית של שאנגחאי ונולד בסין, אשר היה פעם אחד מהזרים העשירים ביותר בשאנגחאי. על פי אחד הדיווחים, צבר עזרא הון שנאמד בין עשרים לשלושים מיליון דולר, בעיקר באמצעות ייבוא אופיום, והשקעה מוצלחת בנדל"ן.

## רקע משפחתי
אדוארד אייזק עזרא נולד בשאנגחאי ב-3 בינואר 1883, הבכור מבין תשעת ילדיו של יצחק "נד" עזרא (נפטר ב-1892), אחד הסוחרים היהודים הראשונים בשאנגחאי ולאשתו פלורה אברהם (נפטרה ב-1899). הוא היה אחיה הבכור של רחל עזרא לוי (נולדה ב-1884); לתאומים יצחק אייזק עזרא ויהודה אייזק עזרא (נולדו ב-8 בפברואר 1885); לאליס אייזק עזרא (נפטרה ב-1885) ולעוד ארבעה אחים. ב-1907 נישא אדוארד למוזל רובינזון סופר (נולדה ב-1892 בשאנגחאי ונפטרה באוגוסט 1979 בהונג-קונג), ולהם נולדו שני ילדים - ססיל (נולד ב-1908) ודנזיל (נולד ב-1914).

## פעילות עסקית
ב-1896 חברת "סנטרל סנטר" שמומנה ברובה בידי עזרא, השתלטה על מלון סנטרל (לימים מלון השלום) שנמצא בנקודה הדרומית של דרך נאנג'ינג והבונד. משנת 1900 עסק עזרא במסגרת פעילותו העסקית בנדל"ן - מכירת, תיווך וקניית קרקעות. הוא נחשב לאחד מבעלי האדמות הגדולים ביותר בשאנגחאי. כמו כן היו לו ולמשפחתו מלונות שונים, דוגמת מלון אסטור האוס. ב-1915 לעזרא היה די ממון עדי שיוכל למכור נכס באזור הנחשק ביותר של מחוז הונגקו על גדתו הצפונית של נחל סוז'ו לקונסוליה של ארצות הברית. בשנת 1920 הניב מלון אסטור האוס רווח נאה.

לעזרא היה בעל משרות שונות בכמה חברות, מנכ"ל "שאנגחאי מלונות בע"מ" החל משנת 1907, יושב ראש בחברת הביטוח "המזרח הרחוק", ובחברת "שאנגחאי גז", יושב ראש חברת מוטורס סין בע"מ. בנוסף הוא היה בעל עניין בעיתונות הסינית.

בשנת 1913 נבחר עזרא לתפקיד נשיא "קומביין האופיום שאנגחאי".

בשנת 1917 רכש עזרא את העיתון הסיני "The China Press", ממייסדיו, העיתונאי האמריקאי תומאס פרנקלין פיירפקס מילרד.

## פעילות חברתית
עושרו העצום של עזרא וקשריו זיכו אותו במעמד חברתי ופוליטי. אינדיקציה לעושרו ניתן למצוא בביתו על כביש ז'ופר, ברובע הצרפתי של שאנגחאי. על פי פול פרנץ' "עזרא היה עשיר מאוד וחי בבית אחוזה" ובביתו היה "ריהוט בסגנון לואי ה-15, אולם נשפים ל-150 רקדנים, חדר מוזיקה לקהל של 80 איש וחלונות צרפתיים שמהן ניתן היה לראות 25 דונם של גנים".

בשנת 1900 סייע עזרא, שהיה נדבן, לארגן ולממן את החברה להצלת יהודי סין, שנועדה להשיב את יהדות קאיפנג ליהדות האורתודוקסית. עזרא גם היה נשיא האגודה הציונית בשאנגחאי מאז היווסדה בשנת 1903.

בין השנים 1912–1918 היה עזרא חלק מ-9 חברי מועצת העיר שאנגחאי, ואף על פי שהיו לה אינטרסים ברורים ביחס לעסקי האופיום שלו, הוא סירב להתפטר מהמועצה. בשנת 1919 עזב עזרא את החיים הציבוריים בגלל שערוריית הימורים של אחיו יהודה, ששילם לקבוצת בייסבול על מנת שתפסיד בטורניר ב-1918.

## מותו
עזרא נפטר מדימום מוחי לאחר שהתמוטט במשרדו בצהריי יום חמישי, 15 בדצמבר 1921, בגיל 38 בלבד. הוא נקבר בבית העלמין היהודי בבאיקל שבמחוז יאנגפו.

מותו המוקדם של עזרא האיץ את הידרדרות יוקרתה ועושרה של המשפחה. כאשר אחיו החלו לבזבז את ההון המשפחתי ובאמצע שנות ה-20 החלו לסחור בסמים בלתי חוקיים. אחרי 1925 עברו יהודה ויצחק לסן פרנסיסקו שם החלו לייבא סמים מאסיה לארצות הברית. מאוחר יותר הם נכנסו לכלא ועם שחרורם גורשו.

## קישורים חיצוניים

## הערות שוליים

קטגוריה:שאנגחאי: אישים
קטגוריה:יהודים סינים
קטגוריה:יהדות שאנגחאי
קטגוריה:פעילים ציונים בסין
קטגוריה:סינים שנולדו ב-1883
קטגוריה:נפטרים ב-1921
Viasat Film Action

**Viasat Film Action** הוא ערוץ טלוויזיה בתשלום בבעלות Viasat, המשדר סרטי אקשן. הערוץ נוסד בשנת 1989 בשם TV1000. בשנת 2012 שינו את שמו ל-Viasat Film, יחד עם יתר Viasat Film. הרשת מורכבת מחמישה ערוצי סרטים שונים.

הערוצים מופצים בחבילת הסרטים של Viasat.

## הפצה
הערוץ הושק לראשונה בשוודיה, ולאחר מכן בדנמרק, נורווגיה ופינלנד. בתחילת 2004 הוא הושק גם בליטא, לטביה, אסטוניה, רוסיה, אוקראינה, קזחסטן, מולדובה ובלארוס.

## היסטוריה וערוצים מקבילים
במקור כללה הרשת ערוץ אחד, TV1000. באמצע 1990 היא הורחבה עם עוד אחד, TV1000 Cinema. הערוץ הזה נסגר ב-2004 והוחלף בידי ארבעה ערוצי ז'אנר שונים, לצד הערוץ הכללי: TV1000 Nordic, TV1000 Action, TV1000 Family TV1000 Classic.

ערוץ Viasat Nordic הפסיק את שידוריו בשנת 2014 בגלל אחוזי צפייה נמוכים והוחלף בידי Viasat Comedy.
[ממוזער|סמליל הערוץ בשנים [2009-2012]]

## קישורים חיצוניים
* Viasat Film

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערוצי טלוויזיה
יחסי ברבדוס–גרנדה

**יחסי ברבדוס–גרנדה** הם היחסים הדיפלומטיים הרשמיים שבין **[[ברבדוס]]** לבין **[[גרנדה (מדינה)|גרנדה]]**. שתי המדינות הן חברות מלאות ב-CARICOM ובחבר העמים הבריטי.

## היסטוריה
אינטראקציות בילטרליות ראשונות מוקדמות התרחשו כאשר שתי המדינות כוננו יחסים לא דיפלומטיים ולא רשמיים כחלק מהיותן קולוניות של האימפריה הבריטית. ברבדוס וגרנדה הצטרפו לאיי וינדוורד הבריטים ב-1833. ב-1885, עברה בירת הקולוניה מברידג'טאון, בירת ברבדוס לסנט ג'ורג'ס, בירת גרנדה.

בשנת 1952, הצטרפו שתי המושבות לפדרציה של הודו המערבית, אז גרנדה וברבדוס הפכו לפרובינציות בפדרציה. הפדרציה התפרקה בשנת 1962. לאחר הפדרציה היה בגרנדה ובברבדוס מנדט בריטי קצר ולאחריו קיבלו שתי המדינות עצמאות. עם הקמתן הפכו המדינות למונרכיות כשבראשות שתיהן עומדת באוניה פרסונלית אליזבת השנייה.

ביום ראשון, 3 במרץ 1974 כוננו שתי המדינות יחסים דיפלומטיים מלאים.

## נציגויות
* ברבדוס אינה מיוצגת בגרנדה, הן בדרג השגרירות, והן בדרג הקונסולרי.
* גרנדה אינה מיוצגת בברבדוס בדרג השגרירות. גרנדה מיוצגת בברבדוס בדרג הקונסולרי באמצעות קונסוליה רשמית בברידג'טאון, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
יושב ראש מועצת הפדרציה של רוסיה

**יושב ראש מועצת הפדרציה** (ברוסית: **Председатель Совета Федерации России**) הוא ראש הבית העליון של הרשות המחוקקת ברוסיה, מועצת הפדרציה, ותפקידו לנהל את ענייני מועצת הפדרציה, לייצג אותה כלפי חוץ, לשמור על כבודה, על סדר ישיבותיה ועל קיום תקנונה. יושבת ראש המועצה המכהנת היא ולנטינה מטוויינקו.

יושב/ת ראש המועצה ניצב/ת שלישי/ת בסדר הירושה של הנשיא לאחר ראש הממשלה וסגנו הראשון.

רשמית, אין ליושב ראש מגבלה על משך הכהונה, כל יושב ראש מכהן בהתאם למשך כהונתו כסנאטור.

## סמכויות
יושב ראש מועצת הפדרציה:
* אחראי לכינוס ישיבה של חברי המועצה;
* מתווה את נושא הישיבה;
* מנהל את ישיבות המליאה;
* חותם על צווי המועצה;
* משביע את שופטי בית המשפט החוקתי ואת התובע הכללי;
* מנהל את מדיניות המועצה;
* מאציל סמכויות נדרשות לסגניו
* מתאם את פעילות ועדות המועצה;
* שולח לדיון בפני הוועדות חוקים של הדומה הממלכתית של הפדרציה הרוסית, צווים;
* מפרסם חוקים שאושרו על ידי המועצה;
* שולח לדיון תיקונים לחוקה והצעות חוק של הרשויות המקומיות;
* מעביר לידי נשיא רוסיה חוקים לחתימה;
* בעת הצורך מעביר לידי הדומה הממלכתית סירובים של המועצה לחתום ולקבל חוקים שכבר אושרו בדומה;

## הליך בחירת יושב ראש והדחתו
יושב ראש מועצת הפדרציה נבחר על ידי חברי המועצה ועליו להיות מקרב חברי מועצת הפדרציה. הליך הבחירה מתבצע בהצבעה חשאית. יושב ראש המועצה נבחר לאחר שקיבל יותר ממחצית מקולות חברי המועצה. אם הוגשו 3 מועמדים ואף אחד מהם לא השיג את הרוב הדרוש, נערך סיבוב שני בין 2 המועמדים שצברו את מרב הקולות. יושב ראש המועצה מודח מתפקידו לאחר שמרבית חברי המועצה הצביעו בעד החלטה שכזו. החלטה בדבר הדחת היושב ראש יכולה להתקבל על ידי היושב ראש עצמו או קבוצת חברי מועצה שמספרם לא פחות מחמישית מכלל חברי המועצה.

## יושבי ראש

## ראו גם
*יושב ראש הדומה הממלכתית
*ממלא מקום נשיא רוסיה
*ראש הסנאט הרוסי

## קישורים חיצוניים
* 

## הערות שוליים

*
גומייסה

**גוֹמֵייסָה** (מערבית **الغميصاء** - "אל-גמיסה" טרוטת העיניים), נקרא גם **β בכלב קטן**, הוא הכוכב השני בבהירותו בקבוצת הכוכבים כלב קטן עם בהירות מדרגה 2.89. במקור השם ניתן לפרוקיון, שייצג בחורה הבוכה על כך שנעזבה על ידי שתי אחיותיה, סיריוס וקאנופוס. כאשר התקבע השם פרוקיון, עבר השם גומייסה לכוכב הסמוך. כ-3 מעלות מדרום לגומייסה נמצא כוכב לויטן, אחד הכוכבים הקרובים ביותר למערכת השמש, אך למרות שהם נראים קרובים, גומייסה נמצא למעשה במרחק גדול בהרבה - כ-162 שנות אור ממערכת השמש, כלומר המרחק בינו ובין כוכב לויטן הוא כ-150 שנות אור.

## תכונות
גומייסה הוא כוכב הסדרה הראשית כחול מסוג ספקטרלי B8 Ve, עם מסה של כ-3.5 מסות שמש ורדיוס של כ-2.8 רדיוסי שמש בקטבים ולמעלה מ-4 רדיוסי שמש בקו המשווה, זאת בשל מהירות סיבוב גבוהה מאוד שעומדת על לפחות 270 קילומטר בשנייה, קרוב לגבול שמעליו הכוכב מתפרק. בשל השוני ברדיוס גם טמפרטורת פני הכוכב אינה אחידה והיא גבוהה יותר בקטבים ומגיעה שם ל-13,700 קלווין לעומת כ-8,000 קלווין סביב קו המשווה. עוצמת ההארה של הכוכב היא בערך פי 150 מעוצמת ההארה של השמש באור נראה ובערך פי 185 בצירוף הקרינה העל-סגולה. בשל מהירות הסיבוב הגבוהה הכוכב מעיף חומר מפניו ויוצר דיסקת אבק המקיפה אותו ומגיעה למרחק של פי 35 מרדיוס הכוכב (כ-140 רדיוסי שמש). הקרינה העל-סגולה הנפלטת מהכוכב מייננת את החומר בדיסקה וגורמת לספקטרום פליטה של מימן, ובשל כך התוספת **e** לסוג הספקטרלי. בעבר דווח שבהירותו של גומייסה משתנה והוא סווג כמשתנה γ בקסיופאה, אך מדידות עדכניות יותר לא זיהו שינויים בבהירותו. לעומת זה זוהו פעימות לא רדיאליות שגורמות לשינויים מזעריים של כאלפית דרגת בהירות בתדירות של 7-8 שעות, תופעה שמוכרת בכוכבים נוספים מסוג זה. בשנת 2017 דווח על שינויים מחזוריים קטנים במהירות הרדיאלית של הכוכב שמצביעים על אפשרות לקיומו של בן זוג עמום עם מסה נמוכה של פחות מחצי מסת שמש, שמקיף את גומייסה בזמן מחזור של כ-170 ימים, אך לא נמצאו עדויות ישירות לקיומו של בן זוג כזה. ייתכן שבן הזוג הוא ננס לבן עמום מכדי להראות וייתכן שמדובר בכוכב שהיה בעבר המסיבי מבין השניים וכאשר עזב את הסדרה הראשית, התנפח והפך לענק אדום, איבד את רוב מסתו לטובת בן זוגו. עם זאת, ייתכן שהשינויים שנמדדו נובעים משינויים בכוכב עצמו ולמעשה אין לו כלל בן זוג.

## קישורים חיצוניים
* גומייסה באתר של ג'ים קלר
* 

## הערות שוליים

קטגוריה:כוכבי הסדרה הראשית מסוג B
קטגוריה:קבוצת הכוכבים כלב קטן
GTI

**GTI** (בראשי תיבות: G**ran **T**urismo **I** niezione**) הוא סימן מסחר פרסומי למכוניות מיצור סדרתי בעלות מאפייני ביצועים ועיצוב חיצוני ספורטיביים. בדרך כלל הוצמד הסימון למכוניות מדגמי מיני וסופר מיני בעיצוב 3 או 5 דלתות (הצ'בק). המכונית הראשונה שהסימול נקשר בשמה היא מזראטי 3500 GTI משנת 1962 אשר ניצחה במירוץ שנקרא Gran Turismo.

את עיקר פרסומו קיבל הסימון עם השקת הפולקסוואגן גולף GTI בשנת 1976 אשר סימן את תחילתה של סדרת השקות של כלי רכב קטנים יחסית ובעלי ביצועים עודפים של יצרני רכב רבים.
רכב זה היה בעל מערכת קירור מתקדמת, מנוע אחורי בעל מערכת הזרקת דלק.

ב-1984 הציגה פיג'ו גרסת GTI לפיג'ו 205.

## ראו גם
* פולקסווגן גולף
* גרנד טורס

קטגוריה:מכוניות ספורט
23 (שיר של שאקירה)

**23** הוא שיר שהוקלט על ידי הזמרת הקולומביאנית שאקירה, מתוך אלבומה העשירי, *[[Shakira (אלבום)|Shakira]]*. בכתבה שנערכה באתר החדשות **, נכתב כי שאקירה מקדישה את השיר לשותפה הנוכחי ג'רארד פיקה. במגזין *El Nuevo Día* , פורסמה כתבה על השיר גם כן.

גם מגזין הבילבורד, התייחסו לשיר תוך שציינו שהוא "מוקדש לבן הזוג שלה ג'רארד פיקה". בין היתר, הוזכרה בכתבה השימוש שיש בגיטרה בשיר עצמו.

## רקע
השיר מוקדש לשחקן עם חולצה מספר 3 בברצלונה (ג'רארד פיקה), ומספר על כמה חשוב היה לשאקירה לפגוש אותו כשהיה בן 23, ומפה גם שם השיר. שאקירה אמרה כי:

בסופו של השיר ניתן לשמוע את מילאן אומר "Ma", ובקטע שצולם ניתן לראות את שאקירה מחייכת אליו.

## כתיבה, הצלחה וסוגה
את השיר כתבה שאקירה לבדה והוא הופק על ידה ועל ידי באזבי, כיוון שרצתה להקדיש אותו לבן זוגה כשיר שהיא כתבה עבורו בעצמה. השיר הוא בלדה, ומילותיו מספרות סיפור. האודיו של השיר אשר הועלה ליוטיוב ב-2 באפריל 2014, הצליח נכון לאוקטובר 2019, לצבור למעלה ממיליון צפיות.

בספוטיפיי הצליח השיר לצבור למעלה מ-11.3 מיליון צפיות אף על פי שלא יצא כסינגל.

## קישורים חיצוניים

## הערות שוליים

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים על זמן
קמילה קולצ'ינסקי

**קמילה קולצ'ינסקי** (רוסית: Камилла Кольчинская; 26 בדצמבר 1937 - 16 בפברואר 2016) הייתה מנצחת רוסיה-יהודייה.

## חייה
קמילה קולצ'ינסקי נולדה במוסקבה, ברית המועצות, והופיעה לראשונה בניצוח בלנינגרד בעודה סטודנטית. בשנת 1976 עלתה לישראל. היא ניצחה על קונצרטים של תזמורת הרדיו הלאומית של פולין ועל התזמורת הפילהרמונית הישראלית ולדברי גרמופון הייתה "אחת הרוסיות הבודדות שעשו קריירה בינלאומית בניצוח."

## הקלטות
* קונצ'רטי לכינור של גלזונוב/דבוז'אק - איליה קאלר (כינור), תזמורת הרדיו הלאומית של פולין, קמילה קולצ'ינסקי (מנצחת). חברת נקסוס.

## קישורים חיצוניים

* 

* .

## הערות שוליים

קטגוריה:מנצחים רוסים
קטגוריה:מנצחות ישראליות
קטגוריה:רוסיות שנולדו ב-1937
קטגוריה:רוסים שנולדו ב-1937
קטגוריה:רוסיות שנפטרו ב-2016
קטגוריה:רוסים שנפטרו ב-2016
דב שגב-שטיינברג

**דב שגב-שטיינברג** (נולד ב-9 בדצמבר 1956) הוא דיפלומט ישראלי בדימוס. לאורך 40 שנות שירות במשרד החוץ כיהן בין היתר כסגן שגריר בסין, כקונסול כללי במומבאי, כראש הנציגות הישראלית בקטר, וכשגריר ישראל בדרום אפריקה, בפינלנד ובמיאנמר.

## ביוגרפיה
דב שגב-שטיינברג נולד בתל אביב להורים ניצולי שואה. אביו עלה מפולין ב-1948 במסגרת גח"ל, ואימו עלתה מהונגריה ב-1949. הוא גדל ברמת גן, סיים את לימודיו התיכוניים במגמה המזרחנית בתיכון בליך, ושירת באגף המודיעין בצה"ל ביחידת חצב. לאחר שחרורו משירות סדיר וקבע, החל ב-1980 לימודי ספרות ערבית והיסטוריה של המזרח התיכון בעת החדשה באוניברסיטת תל אביב.

במהלך תקופת לימודיו באוניברסיטה יצא מספר פעמים, מטעם מחלקת הנוער והחלוץ של הסוכנות היהודית, להדריך נוער יהודי במחנות קיץ בארצות הברית ובגרמניה.

שגב-שטיינברג הצטרף למשרד החוץ ב-1983, וסיים קורס צוערים ב-1985. את דרכו במשרד החל כחוקר במרכז למחקר מדיני, וב-1990 יצא לשליחותו הראשונה כקונסול ישראל לדרום מערב ארצות הברית ביוסטון, טקסס.

ב-1993 עבר לקהיר, שם היה יועץ כלכלי בשגרירות ישראל במצרים עד 1995. בשובו לישראל מונה לסגן מנהל מחלקת אוטונומיה פלסטינית במשרד החוץ. במסגרת תפקיד זה השתתף כנציג משרד החוץ בדיוני המדינות התורמות לרשות הפלסטינית עם הקמתה, שהתקיימו בעזה.

ב-1996 יצא לשירות בן שנתיים בבייג'ינג כסגן שגרירת ישראל בסין, אורה נמיר. ב-1999 מונה קונסול כללי במומבאי, הודו, שם שירת לאורך 4 שנים כנציג ישראל למערב ודרום הודו. בינואר 2001 השתתף בארגון פעולות הסיוע של ישראל לנפגעי רעידת האדמה בגוג'ארט. בשנת שירותו האחרונה במומבאי היה "זקן הסגל הקונסולרי" בעיר.

ב-2003 מונה לעמוד בראש הנציגות המסחרית של ישראל בקטר. בשובו לישראל ב-2005 מונה כמנהל מחלקת מצרים במשרד החוץ.
ממוזער|דב שגב שטיינברג בפגישת שר החוץ האסטוני סוון מיקסר עם ראש ממשלת ישראל בנימין נתניהו, 2017
ב-2008 מונה שגב-שטיינברג לשגריר ישראל בדרום אפריקה ושגריר לא-תושב בלסוטו,סוואזילנד, זימבבואה, בוטסואנה ונמיביה. בתפקיד זה כיהן עד 2013.

בשנים 2016–2020 כיהן כשגריר ישראל בפינלנד ושגריר לא-תושב באסטוניה.[ממוזער|שגב בתפקיד השגריר בהלסינקי על חוף מפרץ פינלנד עם [אפרים לפיד - 2018]]

ב-2021 מונה לשגריר ישראל במיאנמר והוא נשלח לכהן בתפקיד במרץ 2022. עקב ההפיכה הצבאית במיאנמר (2021) ואי-הכרת ממשלת ישראל בשלטון הצבאי שם, היה מנוע מהגשת כתב האמנה לראש המדינה ועל-כן תוארו הרשמי היה "ראש נציגות" (Chargé d'affaires).

בינואר 2024 סיים 40 שנות שירות דיפלומטי ופרש לגמלאות.

## קישורים חיצוניים

* דב שגב-שטיינברג, באתר שגרירות ישראל בפינלנד
* 

## הערות שוליים

קטגוריה:שגרירי ישראל בדרום אפריקה
קטגוריה:שגרירי ישראל בפינלנד
קטגוריה:עובדי משרד החוץ
קטגוריה:בוגרי תיכון בליך
קטגוריה:בוגרי אוניברסיטת תל אביב
קטגוריה:דיפלומטים ישראלים
קטגוריה:שגרירים באסטוניה
קטגוריה:שגרירי ישראל באסוואטיני
קטגוריה:לסוטו: יחסי חוץ
קטגוריה:שגרירי ישראל במיאנמר
קטגוריה:ישראלים שנולדו ב-1956
טומי סמית' (כדורגלן, יליד 1990)

**תומאס ג'פרסון סמית** (באנגלית: **Thomas Jefferson Smith**; נולד ב-31 במרץ 1990) הוא כדורגלן ניו זילנדי המשחק במילטון קינס דונס בעמדת הבלם והמגן שמאלי.

## קריירת מועדונים
סמית' התחיל את הקריירה שלו בקבוצת הילדים של קרו אלכסנדרה, ממנה עבר לנורת' שורה יונייטד ולבסוף הצטרף לאקדמיה של איפסוויץ' טאון. בשנת  חתם לשלוש שנים בקבוצה הבוגרת.

בפברואר , סמית' הושאל לסטוונאג' לחודש ולאחר מכן הוארכה תקופת השאלתו עד לסיום העונה.

בתחילת עונת  סמית' חזר לאיפסוויץ' וערך את הופעת הבכורה שלו בקבוצה בהפסד 1–2 לפרסטון נורת' אנד. במהלך העונה סמית' שבר את קרסולו, פציעה שהשביתה אותו מרוב שלבי העונה.

ב-7 בינואר 2010 הושאל לברנטפורד לחודשיים. בתקופתו בברנטפורד שיחק שמונה משחקים וב-15 במרץ של אותה שנה חזר לאיפסוויץ'.

בעונת  סמית' הבקיע את שער הבכורה שלו באיפסוויץ' בניצחון החוץ 1–3 נגד מידלסברו. במאי  חתם לשנתיים נוספות במועדון.

ב-17 במרץ 2011 הושאל לקולצ'סטר יונייטד עד לסיום העונה.

ב-22 בינואר 2018 חתם בקולורדו ראפידס מה-MLS.

ב-21 בפברואר 2020, סמית' חזר לאנגליה וחתם בסנדרלנד.

ב-25 באוגוסט 2020, סמית' חתם בקולצ'סטר יונייטד מהפוטבול ליג השנייה.

ב-6 בפברואר 2024 עזב את אנגליה וחתם במקארתור מליגת העל האוסטרלית. ביולי  חתם באוקלנד.

## קריירה בינלאומית
סמית' יליד הממלכה המאוחדת, עבר בילדותו לניו זילנד ובכך הוא מחזיק באזרחות כפולה. בצעירותו, סמית' שיחק עבור הנבחרות הצעירות של אנגליה.

בדצמבר  הצהיר כי הוא מעוניין לשחק עבור נבחרת ניו זילנד. ב-3 במרץ 2010 ערך את הופעת הבכורה שלו בהפסד 0–2 ל. סמית' זומן לסגל הנבחרת לקראת מונדיאל 2010

ב-23 במאי 2012 ענד לראשונה את סרט הקפטן ובכך הפך לקפטן הצעיר בתולדות הנבחרת. ב-2 ביוני 2012 הבקיע את שער הבכורה שלו בנבחרת בניצחון 0–1 נגד .

## קישורים חיצוניים

קטגוריה:כדורגלנים ניו זילנדים
קטגוריה:כדורגלנים אנגלים
קטגוריה:בלמי כדורגל ניו זילנדים
קטגוריה:בלמי כדורגל אנגלים
קטגוריה:מגני כדורגל ניו זילנדים
קטגוריה:מגני כדורגל אנגלים
קטגוריה:כדורגלני איפסוויץ' טאון
קטגוריה:כדורגלני ברנטפורד
קטגוריה:כדורגלני קולצ'סטר יונייטד
קטגוריה:כדורגלני קולורדו ראפידס
קטגוריה:כדורגלני סנדרלנד
קטגוריה:כדורגלני מילטון קינס דונס
קטגוריה:כדורגלני נבחרת ניו זילנד
קטגוריה:כדורגלני מונדיאל 2010
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2017
קטגוריה:כדורגלני גביע אוקיאניה לאומות 2024
קטגוריה:ספורטאים זרים בארצות הברית
קטגוריה:ספורטאים זרים באוסטרליה
קטגוריה:ניו זילנדים שנולדו ב-1990
קטגוריה:אנגלים שנולדו ב-1990
צלו הארוך של משק החי

**צלו הארוך של משק החי: סוגיות סביבתיות ואפשרויות** הוא דו"ח של ארגון המזון והחקלאות של האו"ם, שפורסם ב-29 בנובמבר 2006, ומטרתו "לאמוד את ההשלכות המלאות של תעשיית משק החי על הסביבה, יחד עם גישות ומדיניות להתמודדות".

## עיקרי הדו"ח
הדו"ח התבסס על הנתונים המלאים והעדכניים ביותר בזמן כתיבתו, והתחשב הן בהשלכות ישירות והן בהשלכות עקיפות כמו גידול התבואה הנדרשת להאכלת משק החי. לפי הדו"ח, תעשיית משק החי היא מבין שתיים או שלוש התעשיות המזהמות ביותר, בקנה מידה מקומי וגלובלי.

כותבי הדו"ח מדגישים את חשיבות הממצאים, וסבורים כי קביעת מדיניות בנושאים של זיהום קרקע, שינוי אקלים, זיהום אוויר, מחסור במים וזיהום מים, והידרדרות של מגוון ביולוגי, צריכה לכלול התייחסות למסקנותיו.

ד"ר הנינג שטיינפלד, מכותבי הדו"ח ובכיר בארגון המזון והחקלאות של האו"ם, טען שתעשיית הבשר היא "אחת המזהמות הגדולות ביותר" וכן שיש "לנקוט בפעולה מיידית על מנת לתקן את המצב".

בעזרת ניתוח מחזור חיים (Life Cycle Analysis) הדו"ח מעריך שמשק החי אחראי ל-18% מפליטת גזי החממה. גזי החממה נפלטים מייצור המזון לבעלי החיים (למשל ייצור דשן כימי, כריתת יערות לצורך גידול המזון ולשטחי מרעה וגידול ושינוע המזון) תוצרי לוואי של בעלי החיים עצמם (פליטת מתאן מתהליכי עיכול, חמצן דו-חנקני מזבל) וכן כתוצאה משינוע המוצרים מן החי. בעזרת ניתוח זה מעריכים כותבי הדו"ח כי תעשיית משק החי אחראית על כ-9% מפליטת הפחמן הדו-חמצני שמקורו באדם, ל-37% מפליטת המתאן ול-65% מפליטת החמצן הדו-חנקני.

## ראו גם
* צמחונות אקולוגית
* סביבתנות

## קישורים חיצוניים
* הדו"ח המלא (אנגלית), באתר הFAO
* 
* 

2017 12
קטגוריה:האומות המאוחדות